થોડા આગળ ગયા પછી રિક્ષાચાલકે રિક્ષાને અંધેરીમાં રીજનલ ટ્રાન્સપોર્ટ ઑફિસ નજીકના સાંઈબાબા મંદિર પાસે ઊભી રાખી હતી અને તેના બે દોસ્તોને બોલાવ્યા હતા. એ બન્નેએ મરાઠીમાં કંઈક વાત કરી હતી અને પછી બરુન કશ્યપની બૅગ ચેક કરવા જણાવ્યું હતું. બરુન કશ્યપે ઇનકાર કર્યો તો તેમણે ધરાર તેની બૅગ ચેક કરી હતી અને નામ પૂછ્યું હતું. નામ જાણ્યા પછી એ લોકોએ આપસમાં ગણગણતાં કોઈ વાત કરી હતી, જેમાંથી બરુન કશ્યપ એક જ શબ્દ બ્રાહ્મણ સમજી શક્યો હતો.